1. ΑΝΑΓΚ. ΝΟΜΟΣ υπ’ αριθ. 1354 της 15/25 Αυγ. 1938 (ΦΕΚ Α΄ 298) Περί επεκτάσεως Νόμ. 5035/1931 δια την σύστασιν Πρατηρίου Β.Ν. Άρθρ.1.-Ο Νόμ. 5035/1931 «περί συστάσεως συνεργείων ραπτών και υποδηματοποιών εν τω Στρατεύματι» δύναται να επεκτείνεται και εις το Β. Ναυτικόν ιδρυομένων δι’ αποφάσεως του Υπουργού των Ναυτικών πρατηρίων ιματισμού, μετά των αναγκαίων συνεργείων, δια την εξυπηρέτησιν των εις είδη ιματισμού αναγκών των εν τω Β. Ναυτικώ υπηρετούντων βαθμοφόρων και άνευ επιβαρύνσεως του Προϋπολογισμού των εξόδων του Κράτους. Άρθρ.2.-Δια την λειτουργίαν των ως άνω πρατηρίων ορίζονται οι εξής πόροι: α)Μηνιαία συνδρομή των χρησιμοποιούντων το πρατήριον βαθμοφόρων,  β)Ελαφρά επιβάρυνσις του τιμήματος των ειδών έναντι του κόστους. γ)Οιαδήποτε άλλη εισφορά. Άρθρ.3.-1.Ο Οργανισμός των πρατηρίων περιλαμβάνων τα της οργανώσεως, διοικήσεως, εποπτείας, διαχειρίσεως αυτών, συνδρομών, επιβαρύνσεως τιμήματος ειδών και τρόπου εφοδιασμού αυτών καθορίζεται δια Β.Δ/τος, προκαλουμένου παρά του Υπουργού των Ναυτικών, ο δε Κανονισμός εσωτερικής υπηρεσίας του πρατηρίου δι’ Υπουργικής αποφάσεως. 2.Μετά των πρατηρίων τούτων συγχωνεύεται και το ήδη υφιστάμενον πρατήριον σκευών τραπέζης συσσιτίου Β.Ν. Δια την εφαρμογήν του παρόντος δύναται να παρασχεθή εκ της παγίας προκαταβολής του Υπουργείου Ναυτικών εις την διαχείρισιν των πρατηρίων χρηματικών ποσόν μέχρι δραχ. 800.000 υπό τύπον προκαταβολής, όπερ θέλει αποδοθή τμηματικώς εντός έτους εις τριμηνιαίας ίσας δόσεις προς αποκατάστασιν της παγίας προκαταβολής του Υπουργείου Ναυτικών. 